ગાંધીના ગુજરાતમાં ઝેરી દારૂ પીવાથી બે જણા મોત અને જીવન વચ્ચે ઝોલા ખાઇ રહ્યા છે ત્યારે આ ઘટનાના રાજકીય પ્રત્યાઘાતો પણ પડ્યા છે. ગુરુવારે હોસ્પિટલની મુલાકાતે કોંગ્રેસના ધારાસભ્ય અલ્પેશ ઠાકોર, અપક્ષ ધારાસભ્ય જીજ્ઞેશ મેવાણી અને પાટીદાર આંદોલનકારી હાર્દિક પટેલ પહોંચ્યા હતા. આ ત્રણે યુવા નેતાઓએ વોર્ડમાં જઈ દર્દીઓ સાથે વાત કરી હતી અને રાજ્ય સરકારની ટાકા કરી હતી અને ગૃહરાજ્યમંત્રી પ્રદીપસિંહ જાડેજા પર ગંભીર આક્ષેપો કર્યા હતા. તેમનો સુર હતો કે જો ગુજરાતમાં પાણીનાં પાઉચ એક દિવસમાં બંધ થઇ શકે તો દારૂ કેમ બંધ ના થાય . તેમણે સાથે સાથે દર્દીઓને દારૂનું વ્યસન છોડવા અપીલ પણ કરી હતી. .